
SPOROČILO ZA MEDIJE
Grafit na trgu Zmage odstranjen

Murska Sobota, 12. Januar 2012 - Med prazniki, natančneje 30. decembra 2011 v nočnih urah, so neznanci na eno najprepoznavnejših znamenitosti v našem mestu, spomenik zmage, narisali velik grafit. Zahodna stran spomenika, tista proti parku, je popisana z velikim grafitom »Weed!« (kar v dobesednem prevodu pomeni plevel, v prenesenem pa marihuana) s podpisom neznanca. Pristojni pri Mestni občini Murska Sobota so vložili predlog za pregon kaznivega dejanja zoper neznano osebo. 
Po obvestilu veleposlaništvu Ruske federacije, si je spomenik ogledal tudi njihov vojaški ataše Mihail Glagazin. Ocenjena škoda in čiščenje po zbranih ponudbah pri različnih izvajalcih znašata okrog 700 evrov, prostovoljno pa se je na sedežu mestne občine oglasil podjetnik Matej Gomboc, ki je danes nastalo škodo odpravil brezplačno. Kot pravi, si s svojo dejavnostjo prizadeva, da so stavbe in spomeniki urejeni, zato ga je napis na spomeniku zmage zelo zmotil in ga je v duhu prostovoljstva s svojimi sodelavci odstranil brezplačno. Gotovo si podjetje zasluži pohvalo vseh meščank in meščanov kakor tudi občank in občanov za svoje okolju in družbi odgovorno ravnanje.
Tovrstna dejanja pisanja grafitov na zgodovinske spomenike državnega pomena
 vsekakor ne mečejo dobro luč na prebivalce naše občine.  

